Rascals (Star Trek: The Next Generation)
<s>Rascal () je epizoda američke TV-serije Star Trek: The Next Generation, premijerno prikazana 30. oktobra 1992. godine.</s><s>Radnja prikazuje kako se kapetan Picard, potporučnica Ro, Guinan i Keiko O'Brien prilikom povrataka sa jedne planete uslijed nesreće teleportiraju u predadolescentskim tijelima te kako njihov pokušaj da vrate odrasla tijela koincidira sa klopkom postavljenom za USS Enterprise.</s>

<s>Epizodu je režirao Adam Nimoy, sin Leonarda Nimoya, glumca koji se bio proslavio ulogom Spocka u originalnoj seriji.</s><s>Lik 12-godišnjeg Picarda je tumačio David Tristan Birkin, koji je bio tumačio Picardovog nećaka u epizodi Family.</s><s>Lik 12-godišnje Guinan je, pak, tumala Isis Carme Jones, koja je bila tumačila mladi lik protagonistice filma Sister Act koji, kao i odraslu Guinan, tumači Whoopi Goldberg.</s>

<s>Kritičari nisu bili naklonjeni epizodi, uglavnom zbog nerealističnog i "jeftinog" pseudonaučnog objašnjenja za pomlađivanje likova, kao i loš rasplet u drugoj polovici epizode.</s><s>Mladi glumci su, međutim, bili hvaljeni zbog uspješnog tumačenja dječje verzije likova.</s><s>To je uključivalo i Megan Parlen, koja je ostavila tako dobar dojam kao 12-godišnja Ro, da su producenti počeli razmišljati o tome da njen lik zadrže u djetinjstvu, odnosno koriste umjesto odrasle Ro.</s>

<s>Vanjske veze</s>

<s>TV-epizode 1992.</s><s>Epizode serije Star Trek: The Next Generation</s>

